Den dominikanske republikks nasjonalsang
Store norske leksikon,Geografi,Flagg og nasjonalsymboler,Nasjonalsanger
Den dominikanske republikks nasjonalsang er Quisqueyanos valientes, alcemos ('Tapre dominikanere, la sangen vår stige'), med tekst av Emilio Prud'homme og melodi av José Rufino Reyés Siancas. Den ble komponert i 1883.
Melodien ble brukt med en annen tekst frem til en ny tekst av samme forfatter ble godkjent av nasjonalforsamlingen i 1897. Den daværende presidenten la imidlertid ned veto mot dette vedtaket, fordi forfatteren var en av hans politiske motstandere, og sangen med den nåværende teksten ble først offisielt antatt som nasjonalsang i 1934. I teksten er begrepet Quisqueya ('jordens mor'), taino-navnet på øya Hispaniola (hvor Den dominikanske republikk ligger), brukt som poetisk betegnelse på landet og folket. Les mer i Store norske leksikon nasjonalsang Den dominikanske republikk Den dominikanske republikks befolkning Den dominikanske republikks historie musikk i Den dominikanske republikk